tomron87/hebrew-wikipedia-sentences-corpus huggingface dataset:
בהמשך העונה שיחקה בהגרלה הראשית של טורניר גראנד סלאם לראשונה בקריירה שלה באליפות צרפת הפתוחה שם הפסידה בסיבוב הראשון לסמנתה סטוסור.
באליפות ארצות הברית הפתוחה הפסידה בסיבוב הראשון לילנה יאנקוביץ'.
בסיאול הפסידה בסיבוב הראשון לדינארה סאפינה.
האלפ פתחה את 2011 עם הגעה עד רבע גמר טורניר אוקלנד שבניו זילנד והפסידה לינינה וויקמאייר.
באליפות אוסטרליה הפתוחה השיגה האלפ את הישגה הגדול בקריירה באותה העת כשהפסידה רק בסיבוב השלישי למדורגת 12 בתקופה זו, אגניישקה רדוונסקה.
הישגה הגדול הבא היה בפס שבמרוקו שם השיגה את אותו ההישג כמו בשנה הקודמת והגיעה עד הגמר שם עמדה בדרכה אלברטה בריאנטי.
במדריד הפסידה בסיבוב הראשון למריון ברטולי.
באליפות צרפת הפתוחה הפסידה לסמנתה סטוסור.
בווימבלדון הפתיעה כשנכנסה לטורניר, צלחה את הסיבוב הראשון ובסיבוב השני ניצחה מערכה על סרינה ויליאמס לפני שהפסידה את שתי המערכות הבאות.
בטורונטו הפסידה בסיבוב השני ללוסי ספרובה.
היא הדהימה באליפות ארצות הברית הפתוחה כשבסיבוב הראשון ניצחה בקלות את המדורגת 6 בעולם ואלופת אליפות צרפת הפתוחה בשנה זו, נה לי לפני שהפסידה ללא מדורגת, קרלה סוארס נבארו.
היא פתחה את השנה עם הפסד בטורניר בריסביין לקים קלייסטרס בהוברט ניצחה את קלרה זקופלובה ואת בת ארצה אירינה בגו לפני שהפסידה ברבע הגמר לינינה וויקמאייר.
באליפות אוסטרליה הפתוחה הפסידה בסיבוב הראשון לפאולה אורמצ'אה.
בדוחא הגיעה עד שמינית הגמר והפסידה למדורגת 1 ויקטוריה אזרנקה.
בדובאי צלחה את המוקדמות והגיעה עד שמינית הגמר שם הפסידה למדורגת 3 אותה העת, קרוליין ווזניאקי.
באינדיאן וולס הפסידה בסיבוב השלישי למריה שראפובה.
במיאמי ניצחה בסיבוב הראשון את קרלה סוארס נבארו, בסיבוב השני את נדיה פטרובה לפני שהפסידה בשלישי למריון ברטולי.
בברצלונה הגיעה עד רבע הגמר לפני שהפסידה לקרלה סוארס נבארו.
בפס הגיעה עד חצי הגמר והפסידה לקיקי ברטנס שהמשיכה וזכתה בטורניר.
במדריד וברומא הפסידה בסיבוב הראשון לונוס ויליאמס.
בבריסל הגיעה עד הגמר והפסידה לאגניישקה רדוונסקה.
באליפות צרפת הפתוחה הפסידה בסיבוב הראשון לפטרה סטקובסקה.
בווימבלדון הפסידה לאנאבל מדינה גרגס.
באולימפיאדת לונדון הפסידה לירוסלבה שבדובה.
באליפות ארצות הברית הפתוחה ניצחה בסיבוב הראשון את איווטה בנסובה לפני שהפסידה לנדיה פטרובה.
בטוקיו הפסידה פעם נוספת לפטרובה ובבייג'ינג הקשתה על מריה שראפובה אך לבסוף הפסידה לה.
בשנת 2013 זכתה האלפ בארבעה תארים ורשמה את הישג השיא שלה בטורניר גראנד סלאם, באותה העת.
היא פתחה את השנה בטורניר אוקלנד והפסידה לאגניישקה רדוונסקה שהמשיכה וזכתה בטורניר.
בטורניר הוברט הפסידה בסיבוב השני לסלואן סטיבנס שהגיעה עד חצי הגמר.
באליפות אוסטרליה הפתוחה הפסידה בסיבוב הראשון לסלואן סטיבנס שהגיעה עד חצי הגמר.
במיאמי ניצחה בסיבוב הראשון את סבין ליזיקי ובשני את טמירה פאשק לפני שהפסידה בסיבוב השלישי למדורגת 8, שרה אראני.
בטורניר המאסטרס רומא השיגה את הישגה הגדול בקריירה, חצי הגמר עם ניצחונות גדולים על שחקניות כמו אגניישקה רדוונסקה המדורגת 3 ועל ילנה יאנקוביץ' המדורגת 18 לפני שהפסידה בחצי הגמר למדורגת 1 בעולם, סרינה ויליאמס.
באליפות צרפת הפתוחה הפסידה למדורגת 20, קרלה סוארס נבארו.
לאחר מכן הייתה האלפ בכושר שיא.
היא זכתה בתואר הראשון שלה בנירנברג כשניצחה בגמר את אנדריאה פטקוביץ'.
היא זכתה בתואר השני שלה ברציפות בטורניר דן בוש עם ניצחון בגמר על קירסטן פליפקנס.
בווימבלדון ניצחה בסיבוב הראשון את אולגה גוברוצובה לפני שהפסידה בסיבוב השני לנה לי המדורגת 5 בשלוש מערכות.
מיד לאחר מכן היא זכתה בתואר השלישי שלה בבודפשט עם ניצחון בגמר על איבון מסבורגר.
היא הגיעה עד רבע גמר טורניר סינסינטי והפסידה למדורגת 1 בעולם, סרינה ויליאמס.
לאחר מכן זכתה האלפ בטורניר הרביעי שלה, בניו הייבן.
בחצי הגמר ניצחה ניצחון מרשים על המדורגת 4 בטורניר וה-10 בעולם, קרוליין ווזניאקי.
בגמר ניצחה את המדורגת 3 בטורניר ו-8 בעולם, פטרה קביטובה.
באליפות ארצות הברית הפתוחה רשמה את הישג השיא שלה, שמינית הגמר באותה העת.
היא ניצחה בדרך את: הת'ר ווטסון, דונה וקיץ', ניצחון מרשים וקל במיוחד על המדורגת 15 מריה קירילנקו לפני שהפסידה בשמינית הגמר לפלאביה פנטה.
בטוקיו ניצחה את אנסטסיה פבליוצ'נקובה ואת אנדריאה פטקוביץ' לפני שהפסידה לונוס ויליאמס שהגיעה עד חצי הגמר.
בטורניר בייג'ינג הפסידה בסיבוב הראשון לאורסולה רדוונסקה.
באליפות צרפת הפתוחה העפילה למשחק הגמר, בו הפסידה לילנה אוסטפנקו מלטביה בשלוש מערכות.
באליפות אוסטרליה הפתוחה שנערכה בינואר 2018 העפילה האלפ למשחק הגמר, בו הפסידה לקרוליין ווזניאקי מדנמרק (2 בעולם) בשלוש מערכות (6–7(2–7), 6–3, 4–6).
באליפות צרפת הפתוחה שנערכה ביוני אותה שנה היא זכתה בתואר גראנד סלאם הראשון בקריירה שלה, לאחר שניצחה בגמר את סלואן סטיבנס מארצות הברית (10 בעולם) בשלוש מערכות (6-3, 4-6 ,1-6).
באליפות וימבלדון שנערכה בשנת 2019 זכתה האלפ בתואר הגראנד סלאם השני שלה, לאחר ניצחון על סרינה ויליאמס בשתי מערכות (2-6, 2-6).
מ-2016 מתאמנת האלפ בהדרכתו של דארן קהיל .
מאמן הכושר שלה הוא טאו קרקל והמנהלת שלה היא וירג'יניה רוזיצ'י.
סימונה פפה (נולד ב-30 באוגוסט 1983) הוא כדורגלן עבר איטלקי ששיחק בעמדת הקשר.
פפה התחיל את הקריירה שלו במחלקת הנוער של רומא, אך לא זכה לשחק בקבוצה הבוגרת.
לאחר שעבר בלקו ובטראמו, בקיץ , חתם בפלרמו.
פפה היה שותף ב-19 משחקים והבקיע שער אחד ועלה עם המועדון לראשונה בתולדותיו לסרייה א'.
ביולי הושאל לפיאצ'נצה על מנת לצבור דקות משחק.
בינואר חתם פפה באודינזה, כעבור חצי שנה הושאל לקליארי.
ב-18 בנובמבר 2006 הבקיע את שער הבכורה שלו בסרייה א' נגד פלרמו.
ב-9 ביוני 2010, הושאל ליובנטוס תמורת 2.6 מיליון אירו עם אופציה לרכוש את כרטיס השחקן שלו לאחר חודש תמורת 7.5 מיליון אירו.
ב-1 ביולי 2010 יובנטוס מימשה את האופציעה.
בעונתו הראשונה במועדון הוא הבקיע 5 שערים ב-30 משחקים.
בעונת זכה פפה עם המועדון באליפות ראשונה לאחר 7 שנים.
ב-11 באוגוסט 2015 חתם בקייבו ורונה.
פפה נכלל בסגל נבחרת איטליה בכדורגל עד גיל 21 לקראת אליפות אירופה בכדורגל עד גיל 21 - 2006. ב-11 באוקטובר 2008, הוא ערך את הופעת הבכורה שלו במדי הנבחרת בוגרת בתיקו 0-0 נגד במסגרת מוקדמות מונדיאל 2010. פפה נכלל בסגל הנבחרת הבוגרת לקראת גביע הקונפדרציות 2009 ומונדיאל 2010.
סימונטה סומרוגה (Simonetta Sommaruga; נולדה ב-14 במאי 1960) היא פוליטיקאית שווייצרית מן המפלגה הסוציאל-דמוקרטית, שכיהנה כנשיאת המדינה לשנת 2020 ובנוסף כשרת הסביבה, התחבורה, האנרגיה והתקשורת של שווייץ.
גם בשנת 2015 כיהנה כנשיאה.
סומרוגה נולדה בעיר צוג וגדלה בקנטון ארגאו.
למדה פסנתר בבית הספר למוזיקה של לוצרן, ברומא ובאוניברסיטת סטנפורד שבארצות הברית וכן למדה אנגלית ולימודים ספרדיים באוניברסיטת פריבור.
משנת 1993 עד 1999 שימשה כמנהלת הקרן השווייצרית להגנת הצרכן, ומשנת 2000 עד 2010 הייתה נשיאת הקרן.
בשנת 2003 הייתה גם לנשיאת ארגון הסיוע Swissaid.
בהמשך כיהנה כדירקטורית במספר חברות נוספות עד לבחירתה לכהונה במועצת הברית של שווייץ.
בשנים 1997 עד 2005 הייתה חברת מועצת עיריית קוניץ וניהלה את מחלקות הכבאות וההגנה האזרחית בה.
ב-1999 נבחרה לחברת המועצה הלאומית, הבית התחתון של אספת הברית של שווייץ.
ב-2003 נבחרה למועצת הקנטונים, הבית העליון של אספת הברית, שם ייצגה את קנטון ברן.
בספטמבר 2010 נבחרה סומרוגה לחברת המועצה הפדרלית (ממשלת שווייץ).
בשלהי אותה שנה נכנסה לתפקידה כראש המחלקה הפדרלית למשפטים ומשטרה.
ב-2019 עברה לכהן כשרת הסביבה, התחבורה, האנרגיה והתקשורת.
במהלך שנת 2014 שימשה כסגניתו של נשיא שווייץ באותה שנה, דידייה בורקהלטר.
ב-3 בדצמבר 2014 בחרה בה אספת הברית לשמש כנשיאת שווייץ במהלך שנת 2015. בראשית 2016 סיימה את כהונתה והוחלפה על ידי יוהאן שניידר-אמאן.
בשנת 2019 כיהנה כסגנית הנשיא ובשנת 2020 כיהנה בשנית כנשיאה.
בסוף שנת 2022 סיימה את כהונתה במועצה הפדרלית של שווייץ.
סומרוגה נשואה לסופר לוקאס הרטמן (Lukas Hartmann).
היא דוברת חמש שפות (גרמנית, צרפתית, איטלקית, אנגלית וספרדית).
סימונה פרוטה (באיטלקית: Simone Perrotta; נולד ב-17 בספטמבר 1977) הוא כדורגלן עבר איטלקי ששיחק בעמדת הקשר.
פרוטה שיחק לאורך רוב הקריירה בקבוצת רומא.
כשחקנה של נבחרת איטליה, זכה פרוטה באליפות העולם במונדיאל 2006.
פרוטה, שנולד באנגליה וחזר עם משפחתו לאיטליה כשהיה בן ארבע, החל את קריירת המשחק בקבוצת הנוער של רג'ינה.
הוא עלה לקבוצה הבוגרת, ששיחקה אז בליגת המשנה, בעונת , וקנה לעצמו מקום בהרכב.
לאחר שלוש עונות במדי הקבוצה, חתם פרוטה ביובנטוס, אותה אימן אז מרצ'לו ליפי, אך את עמדות הקישור איישו אז שחקנים איכותיים כמו אנטוניו קונטה, דידייה דשאן וזינדין זידאן, כך שפרוטה זכה לשחק חמישה משחקי ליגה בלבד באותה עונה.
לקראת עונת , חתם פרוטה בבארי, במסגרת העסקה בה עשה ג'אנלוקה זמברוטה את הדרך ההפוכה.
בעונתו השנייה של פרוטה בבארי, נשרה הקבוצה מהסרייה א' לאחר שסיימה במקום האחרון בטבלה, אך פרוטה המשיך לשחק בליגה הבכירה לאחר שחתם בקייבו ורונה.
פרוטה היה מעמודי התווך בקישור של הקבוצה המפתיעה, שעלתה עונה קודם לכן מליגת המשנה, והובילה את הטבלה בסיום הסיבוב הראשון.
הוא הוסיף לשחק במדי קייבו במשך שתי עונות נוספות.
לקראת עונת נרכש פרוטה על ידי רומא בסכום המוערך ב-7.2 מיליון אירו.
תחת המאמן לוצ'יאנו ספאלטי, שהגיע לקבוצת ב-2005, שיחק פרוטה בעמדת הקשר ההתקפי המרכזי.
בין השנים 2005 ל-2008 העפילה רומא ארבע פעמים ברציפות לגמר הקופה איטליה, ובכל אחד מהגמרים פגשה את אותה היריבה, אינטר מילאנו, ברצף היסטורי של משחקי גמר זהים.
שלושת הגמרים הראשונים בסדרה זו התקיימו במתכונת של משחקי בית-חוץ.
אינטר ניצחה בסיכום שני משחקים בגמר 2005 ובגמר 2006, אך ב-2007 זכתה רומא להניף את הגביע האיטלקי.
במשחק הביתי הראשון הביסה רומא את אינטר בתוצאה 6-2, כשפרוטה היה זה שהעלה את קבוצתו ליתרון 3-0 בדקה ה-15 בדרך לניצחון.
בגומלין ניצחה אינטר בתוצאה 2-1 שלא הספיקה לה, כשאת השער של רומא כובש פרוטה דקה לסיום המשחק.
עונה אחר כך שמרה רומא על התואר, כשהפעם הגמר התקיים במתכונת של משחק בודד.
גם במשחק זה כבש פרוטה, כשהעלה את קבוצתו ליתרון 2-0 בדקה ה-54, בדרך לניצחון 2-1. הדו-קרב בין רומא לאינטר היה בולט באותן שנים גם בליגה.
אינטר זכתה באליפויות ב-2007, 2008 וב-2010, ובשלוש האליפויות סגניתה הייתה רומא.
ב-2010 הפסידה רומא, עם פרוטה בהרכב, לאינטר פעם נוספת בגמר הגביע האיטלקי.
פרוטה הוסיף לשחק ברומא עד לסיום עונת , אז פרש ממשחק פעיל בגיל 36. במהלך תשע עונות ברומא רשם פרוטה 326 הופעות בכל המסגרות, והוא ממוקם עשירי בטבלת ההופעות במועדון בכל הזמנים.
פרוטה נולד באנגליה, מה שנתן לו את הזכות לייצג גם את נבחרת אנגליה, אך הוא בחר מגיל צעיר לייצג את איטליה.
בשנת 2000 הוא זכה עם נבחרת איטליה הצעירה בטורניר אליפות אירופה עד גיל 21 שהתקיים בסלובקיה.
שנתיים אחר כך, ב-20 בנובמבר 2002, ערך פרוטה הופעת בכורה במדי נבחרת איטליה תחת המאמן ג'ובאני טרפטוני, במשחק ידידות ביתי מול .
פרוטה זומן על ידי טרפטוני לסגל הנבחרת לקראת יורו 2004. הוא פתח בהרכב בכל שלושת משחקי של איטליה בשלב הבתים.
במשחק השלישי, מול , כבש פרוטה את שער הבכורה שלו במדי הנבחרת, כשהשווה את התוצאה ל-1-1. בסיום ניצחה איטליה בתוצאה 2-1, ולמרות שלא הפסידה כלל בטורניר (סיימה את שני משחקיה הראשונים בתיקו), היא סיימה שלישית בבית עקב מאזן פנימי נחות והודחה מהמשך המשחקים.
בעקבות הכישלון התמנה מרצ'לו ליפי לתפקיד מאמן הנבחרת.
הטורניר הגדול השלישי של פרוטה עם הנבחרת היה טורניר יורו 2008, תחת המאמן רוברטו דונאדוני.
פרוטה לא שותף במשחק הראשון של איטליה בטורניר, אך פתח בהרכב בשלושת משחקיה הבאים, בשלב הבתים וברבע הגמר, בו הפסידה איטליה ל בדו-קרב פנדלים.
בשלושת המשחקים הוחלף פרוטה במהלך המחצית השנייה.
לאחר הטורניר חזר ליפי לאמן את איטליה.
בקדנציה השנייה של ליפי שיחק פרוטה בארבעה משחקים, האחרון שבהם בהפסד ל במשחק ידידות בפברואר 2009.
לאחר שלא זומן על ידי ליפי לטורניר מונדיאל 2010, פרש פרוטה מכדורגל בינלאומי, לאחר שצבר 48 הופעות במדי איטליה, בהן כבש שני שערים.
סימונה פרוטה נולד לאנה מריה ופרנצ'סקו פרוטה, שמוצאם במחוז קלבריה.
הוריו ניהלו פאב בעיר הולדתו, אשטון-אנדר-ליין, ובשנת 1982, כשסימונה היה בן ארבע, החליטו לחזור למולדתם.
ב-22 בדצמבר 2010, בעיר הולדתו של פרוטה באנגליה, בסמוך לאצטדיון הכדורגל המקומי, נבנה פסל בדמותם של שלושת ילידי האזור שזכו בתואר אליפות העולם בכדורגל: ג'ף הרסט וג'ימי ארמפילד, שחקני נבחרת אנגליה במונדיאל 1966, ופרוטה שזכה בתואר עם במונדיאל 2006.
סימונה פאוקה-רוס (ברומנית Simona Păucă-Rus; 19 בספטמבר 1969) היא מתעמלת רומניה בעבר, היא אלופה אולימפית (לוס אנג'לס 1984).
באולימפיאדת לוס אנג'לס (1984) הייתה פאוקה צעירת המשתתפות בנבחרת רומניה (14 שנים ו-315 ימים).
היא זכתה ב-3 מדליות, 2 זהב ו1 ארד.
מדליות זהב, בתחרות הקרב רב קבוצתי לראשונה בתולדות המשחקים האולימפיים בתוצאה של 392.200 נקודות, לפני ארצות הברית המארחת (391.200 נקודות) וסין (388.600 נקודות) ובתרגיל על הקורה ביחד עם בת ארצה אקטרינה סאבו בתוצאה של 19.800 נקודות ולפני קתי ג'ונסון מארצות הברית (19.650 נקודות).
מדליית ארד, בתחרות קרב רב אישי בתוצאה של 78.675 נקודות, אחרי מרי לו רטון מארצות הברית (79.175 נקודות) ואקטרינה סאבו (79.125 נקודות).
נוסף לכך, היא סיימה במקום עשירי בתרגיל קרקע, במקום 11 בתרגיל מקבילים מדורגים ובמקום 15 בתרגיל קפיצות.
סימונה אמנאר-טברה (ברומנית: Simona Amânar-Tabără; 7 באוקטובר 1979) היא מתעמלת רומניה בעבר, היא אלופה אולימפית בעלת 7 מדליות מהן 3 זהב (אטלנטה 1996 וסידני 2000), אלופת עולם בעלת 10 מדליות מהן 6 זהב (1994 - 1999) ואלופת אירופה בעלת 12 מדליות מהן 6 זהב (1994 - 2000).
באליפות העולם שנערכה בדורטמונד, גרמניה, בשנת 1994 זכתה אמנאר במדליית זהב בתחרות הקבוצתית.
באליפות העולם שנערכה בסבאה, יפן, בשנת 1995 זכתה אמנאר בשתי מדליות זהב, בתחרות הקבוצתית ובתרגיל קפיצות.
באולימפיאדת אטלנטה (1996) זכתה אמנאר ב-4 מדליות, 1 זהב, 1 כסף ו-2 ארד.
נוסף לכך, היא סיימה במקום חמישי בתרגיל מקבילים מדורגים (9.787 נק').
באולימפיאדת סידני (2000) זכתה אמנאר ב-3 מדליות, 2 זהב ו-1 ארד.
מדליית ארד, בתרגיל קרקע בתוצאה של 9.712 נק', אחרי ילנה זמולודצ'יקובה (9.850 נק') וסבטלאנה חורקינה (9.812 נק') שתיהן מרוסיה.
נוסף לכך, היא סיימה במקום שישי בתרגיל קפיצות בתוצאה של 9.537 נק'.
סימונֵה פּיאניג'אני (באיטלקית: Simone Pianigiani; נולד ב-31 במאי 1969 בסיינה, איטליה) הוא מאמן כדורסל איטלקי המאמן את צדביטה אולימפיה.
פיאנג'אני התחיל את קריירת האימון המקצוענית שלו בשנת 1995 כעוזר מאמן בקבוצת מונטפסקי סיינה מעיר הולדתו, ששיחקה אז בליגת העל האיטלקית בכדורסל ומאז עונת 2000/01 בסופרוליג ואז ביורוליג.
הוא שימש בתפקיד זה כ-9 שנים, כשהוא מאמן במקביל את קבוצת מחלקת הנוער של המועדון.
במהלך תפקידו זה בסיינה הקבוצה זכתה בגביע ספורטה, באליפות אחת ובסופרקאפ אחד, והעפילה פעמיים לפיינל פור היורוליג.
לקראת עונת 2006/07 מונה פיאניג'אני לתפקיד המאמן הראשי בקבוצה במקומו של קרלו רקאלקטי, וניתנה לו יד חופשית לשינויים נרחבים בסגל.
פיאניג'אני שימש בתפקיד זה עד עונת 2011/12, כשהוא זוכה עם הקבוצה בשש אליפויות רצופות בין 2007 ל-2012 - במשך כל שנותיו עם הקבוצה.
בעונת 2008/09 רשמה הקבוצה עונה היסטורית תחתיו, שהסתיימה בטרבל (שכלל סופרקאפ, אליפות וגביע - אחד מתוך הארבעה שזכה בהם עם סיינה), הפסד בודד בזירה המקומית ובמאזן נקי מהפסדים בפלייאוף הליגה, מתוך 44 משחקים בסך הכל.
לאחר עונה זו מונה פיאניג'אני למאמן נבחרת איטליה בכדורסל, במקביל לאימון קבוצתו, והמשיך לשמש בתפקיד זה עד קיץ 2015. במהלך עידן פיאניג'אני כמאמן ראשי העפילה סיינה פעמיים לפיינל פור היורוליג.
באחת מהם, 2008, הפסידה בחצי הגמר למכבי תל אביב לאחר שהובילה כבר ב-18 הפרש במהלך המשחק
בעונת עבר לאמן את קבוצת פנרבחצ'ה/אולקר מליגת העל הטורקית, שם נשאר לפחות מעונה אחת, כשבפברואר 2013 התפטר עקב "סיבות אישיות".
פיאניג'אני הספיק לזכות עם פנר בגביע הטורקי, ובזמן התפטרותו עמדה הקבוצה במקום הראשון בטבלת הליגה (אך במקום הלפני-אחרון בשלב הטופ 16 ביורוליג).
פיאניג'אני המשיך, כאמור, לאמן את נבחרת איטליה, עד לאחר יורובאסקט 2015, שבו ניצחה איטליה את נבחרת ישראל בשמינית הגמר, אך הפסידה לליטא בשלב רבע הגמר.
הוא הוחלף בתפקיד זה על ידי אטורה מסינה.
ביוני 2016 מונה פיאניג'אני לתפקיד המאמן הראשי בקבוצת הפועל ירושלים מליגת העל הישראלית בכדורסל.
הוא הגיע עם הקבוצה לגמר גביע המדינה בכדורסל, בו הפסידה למכבי תל אביב, ולחצי גמר היורוקאפ, בו הפסידה 1:2 בסדרה לולנסיה.
בליגה זכה פיאניג'אני עם הקבוצה באליפות השנייה בתולדותיה.
בתום העונה ויתר על עונה נוספת בקבוצה ושחרר עצמו ממנה על ידי תשלום סעיף השחרור בחוזהו.
ביוני 2017 חתם פיאניג'אני בקבוצת אולימפיה מילאנו המשחקת בליגת העל האיטלקית וביורוליג.
בעונתו הראשונה בקבוצה זכה איתה באליפות איטליה.
ב-11 ביוני 2019, הוחלף על ידי אטורה מסינה.
סימונה ונטורה (באיטלקית: Simona Ventura; נולדה ב-1 באפריל 1965) היא מגישת טלוויזיה איטלקייה.
ונטורה נולדה בנפת בולוניה, ב-1988 ייצגה את איטליה בתחרות מיס תבל.
היא עבדה ככתבת ספורט בערוץ "ריי 1" וסיקרה את מונדיאל 1990, יורו 1992 ואולימפיאדת ברצלונה (1992), ב-1996 סיקרה את חדשות פסטיבל סן רמו וב-2004 הנחתה את הפסטיבל.
בשנת 1997 היא הייתה בין המנחות הראשונות של תוכנית טלוויזיה Le Iene.
בשנת 2016 היא חזרה לתוכנית תוך ביצוע שיר ביחד עם המנחה פאביו וולו.
ב-2006 היא לקחה חלק בדיבוב האיטלקי לסרט ספייס ג'אם, היא הנחתה את הגרסה האיטלקית של תוכנית המציאות הישרדות וב-2008 החלה לשמש כשופטת בגרסה האיטלקית של התוכנית The X Factor.
סימונה מנדס רושה דיניז וסימריה מנדס רושה אסקריג הן אחיות זמרות שנולדו באואיבאי שבבאהיה, ממוצא ברזילאי.
לצמד יצאו חמישה אלבומי אולפן בין 2004–2014, שזכו להצלחה רבה בעיקר בברזיל ובאמריקה הלטינית, ובשנת 2017 הוציאו הצמד את שירן המצליח ביותר "Loka", בשיתוף הזמרת אניטה.
שיר זה מהווה כשיר הפריצה שלהן כאשר נמכר בלמעלה מ-1.8 מיליון עותקים בברזיל.
ב-18 באוגוסט 2022, הצמד הודיע על סיום פעילותו.
סימונה וסימריה נולדו באואיבאי, באהיה שבצפון מזרח ברזיל.
בשל הדמיון הגופני, סימריה מנדס נודעה בשם "קים קרדשיאן הברזילאית".
בשנת 2000, בגיל 18, הלכה סימריה להיבחן אצל מורה למוזיקה בשם פרנק אגיאר, אחותה סימונה רצתה להיבחן גם כן ולכן שתיהן הלכו להיבחן, לאחר שעברו בהצלחה הן התחילו בקריירה המוזיקלית שלהן כצמד.
במקביל, ב-1 באפריל 2004, השתיים הוציאו את האלבום הראשון שלהן Nã, Nã, Nim Na Não, על ידי תחת חסותה של אטרקו רקורדס, אך האלבום נכשל, ולא זכה להצלחה שלה ציפו כולם.
בשנת 2007, האחיות פירקו את הצמד לטובת בניית הלהקה שלהן, "Forró".
במסגרת הלהקה יצאו לאור 11 אלבומי אולפן כשארבעה מהם הם אלבומי הופעה.
כשהיו במסגרת הלהקה הן השיגו את ההכרה הגדולה ביותר שלהן כאשר הן זכו בפרס "Forozão", היוקרתי בשנת 2011. בשנת 2012, פירקו האחיות את הלהקה לטובת קריירת סולו שתתמקד בשתיהן בלבד כצמד אחד כמו בעברן.
עד שנת 2014 הוציא הצמד חמישה אלבומי אולפן שזכו להצלחה רבה באמריקה הלטינית, כשהבולט מביניהם הוא As Coleguinhas – Vol.
4, שיצא בשנת 2012, עם אלבום אולפן נוסף.
לאחר ההצלחה שלה זכה הצמד עם אלבום ההופעה הראשון שלהן, הוציא הצמד את אלבום ההופעה השני שלהן ,Bar das Coleguinhas, בשנת 2015, וכשנה לאחר מכן יצא לאור אלבום ההופעה השלישי שלהן Live, שהפך למצליח ביותר שלהן מבין כל השלושה, והביא עמו שלושה סינגלים.
הסינגל הראשון שיצא מן אלבום ההופעה היה "Amor Mal Resolvido".
הוא זכה להצלחה בעיקר בברזיל, ובמצעד הרשמי של המדינה הגיע למקום ה-22. לאחר מכן יצא הסינגל השני "", שהפך לשירן הראשון שהצליח לכבוש את פסגת המצעד הרשמי של ברזיל.
בשנת 2017, הוציאו הצמד את שירן המצליח ביותר "Loka".
השיר קיבל בברזיל תואר של יהלום משלוש, ובכך הפך השיר לאחד מהשירים הנשיים המצליחים ביותר בברזיל ב-2017. השיר היה בשיתוף הזמרת אניטה, שבמהרה הפך השיר גם לשיר המצליח ביותר בכל הקריירה שלה.
הווידאו קליפ הנלווה שיצא לשיר זכה להצלחה עולמית כאשר נכון לאוגוסט 2017, צבר למעלה מ-440 מיליון צפיות, והפך לווידאו קליפ הנשי הנצפה ביותר לשנת 2017. לאחר ההצלחה שלה זכו עם "Loka", ב-16 ביולי 2017, יצא לאור הסינגל השלישי "Regime Fechado", מתוך אלבום ההופעה השלישי שלהן, Live.
באותה שנה, נודע לציבור כי האלבום Live, יועמד בטקס פרסי גראמי הלטיני ה-18, בקטגוריית "Mejor Álbum De Musica Sertaneja".
בתחילת 2018, הוציאו את "Paga de Solteiro Feliz", שצבר צפיות רבות בסמוך לכך, ולאחר מכן, ב-30 בינואר, הוציא הצמד שיר ביחד עם קביניו בשם, "Ta Tum Tum".
מאוחר יותר הוציא הצמד את השיר "Novo" ביחד עם הזמרת לאורה פאוזיני, ואז הוציאו את הסינגל השיווקי "Hasta La Vista", ביחד עם פבלו ויטאר ולואן סנטנה.
ביולי באותה השנה, יצא השיר "Um em Um Milhão".
סימונה קואדרלה (באיטלקית: Simona Quadarella; נולדה ב-18 בדצמבר 1998) היא שחיינית איטלקייה, פעמיים אלופת העולם (קוואנגג'ו 2019 ודוחה 2024), סגנית אלופת העולם (סינגפור 2025), שיאנית אירופה ומדורגת שנייה בכל הזמנים במשחה ל-1500 מטר חופשי.
אלופת עולם (דוחה 2024) במשחה ל-800 מטר חופשי.
באליפות העולם שנערכה בבודפשט, הונגריה בסוף יולי 2017 זכתה קואדרלה במדליית ארד במשחה ל-1500 מטר חופשי בשיא אישי חדש של 15:53.86 דקות, אחרי קייטי לדקי מארצות הברית (15:31.82 דקות) ומיריה בלמונטה מספרד (15:50.89 דקות).
נוסף לכך, היא סיימה במקום שביעי במשחה ל-800 מטר חופשי בתוצאה של 8:26.50 דקות ובמקום תשיעי במשחה שליחות 4x200 מטר חופשי בתוצאה של 8:02.82 דקות, כשחיינית רביעית היא קבעה ב"זינוק שליחות" תוצאה של 2:02.00 דקות.
חודש לאחר מכן, באוניברסיאדה שנערכה בטאיפיי בסוף אוגוסט היא זכתה בשתי מדליות זהב אישיות, במשחה ל-800 מטר חופשי בשיא אישי חדש של 8:20.54 דקות ובמשחה של-1500 מטר חופשי בתוצאה של 15:57.90 דקות.
נוסף לכך, היא סיימה במקום רביעי במשחה ל-400 מטר חופשי בתוצאה של 4:10.49 דקות.
באליפות אירופה (בריכת 25 מטר) שנערכה בקופנהגן, דנמרק בדצמבר אותה שנה היא זכתה במדליית ארד במשחה ל-800 מטר חופשי בתוצאה של 8:16.53 דקות, אחרי שרה קלר מגרמניה (8:10.65 דקות) ובוגלרקה קפש מהונגריה (8:11.13 דקות).
נוסף לכך, היא סיימה במקום שביעי במשחה ל-400 מטר חופשי בתוצאה של 4:07.34 דקות.
באליפות העולם שנערכה בקוואנגג'ו, קוריאה הדרומית ביולי 2019 זכתה קואדרלה בשתי מדליות, זהב וכסף.
באולימפיאדת טוקיו היא זכתה במדליית ארד במשחה ל-800 מרט חופשי בתוצאה של 8:18.35 דקות, אחרי קייטי לדקי מארצות הברית (8:12.57 דקות) ואריארן טיטמוס (8:13.83 דקות).
נוסף לכך, היא סיימה במקום חמישי במשחה ל-1500 מטר חופשי בתוצאה של 15:53.97 דקות, בשלב המוקדמות היא קבעה תוצהא של 15:47.34 דקות.
באליפות העולם שנערכה בבודפשט ביוני 2022 היא זכתה במדליית ארד במשחה ל-800 מטר חופשי בתוצאה של 8:19.00 דקות, אחרי קייטי לדקי (8:08.04 דקות) וקיה מלוורטון מאוסטרליה (8:18.77 דקות).
נוסף לכך, היא סיימה במקום חמישי במשחה ל-1500 מטר חופשי בתוצאה של 16:03.84 דקות.
באליפות העולם שנערכה בפוקואוקה, יפן ביולי 2023 היא זכתה במדליית כסף במשחה ל-1500 מטר חופשי בתוצאה של 15:43.31 דקות, אחרי קייטי לדקי שקבעה את התוצאה השלישית בטיבה בהיסטוריה (15:26.27 דקות) ולפני לי בינגג'יה מהרפובליקה העממית של סין (15:45.71 דקות).
נוסף לכך, היא סיימה במקום רביעי במשחה ל-800 מטר חופשי בתוצאה של 8:16.46 דקות.
באוליפיאדת פריז שנערכה בסוף יולי תחילת אוגוסט היא סיימה פעמיים במקום רביעי, במשחה ל-800 מטר חופשי בשיא איטליה חדש של 8:14.55 דקות ובמשחה ל-1500 מטר חופשי בתוצאה של 15:44.05 דקות.
באליפות העולם שנערכה בסינגפור בסוף יולי תחילת אוגוסט 2025 היא זכתה במדליית כסף במשחה ל-1500 מרט בשיא אירופה חדש של 15:31.79 דקות, אחרי קייטי לדקי 15:26.44 דקות ולפני לני פליסטר מאוסטרליה (15:41.18 דקות).
נוסף לכך, היא סיימה במקום רביעי במשחה ל-800 מטר חופשי בשיא אירופה חדש של 8:12.81 דקות.
סימון ת'אמאר אלוש ; 15 בינואר 1932 – 15 בינואר 1982) הקרויה גם "קול הזהב של קונסטנטין", הייתה זמרת יהודיה-אלג'יראית שלמרות שני אלבומיה היחידים וחייה הקצרים, התמקמה היטב כאחד הקולות היפים והבולטים של מוזיקת המאלוף מקונסטנטין.
נולדה בסוק אהראס שבאלג'יריה למשפחה יהודית.
כבר מגיל צעיר החלה לשיר בבתים באירועים משפחתיים.
מיד לאחר הופעתה הראשונה בציבור ב-1976, נתפרסמה במהרה והפכה אהודה והחלה להופיע עם מיטב המעללמים של קונסטנטין, ובראשם שייח' ריימונד שהיה המורה שלה (חמו של אנריקו מסיאס שנחשב לסמל ענק של מוזיקת המאלוף האלג'יראית-תוניסאית המיוחדת לקונסטנטין ואשר נרצח בידי קיצוניים ב-1961)
המשיכה להישאר בקשר עם העיר קונסטנטין גם לאחר עזיבת מרבית היהודים בין 1950–60 ועזבה את אלג'יריה הרבה אחרי שקיבלה את עצמאותה.
ב-1981 הקליטה את שני אלבומיה היחידים ב-פריז.
נפטרה בפריז ב-15 בינואר 1982, כשהיא חוגגת את יום הולדתה החמישים.
סימונה מיקולסקו (ברומנית: Simona Miculescu; נולדה ב-4 ביולי 1959) היא דיפלומטית רומנייה.
מיקולסקו נולדה בסאטו מארה, ב-1982 סיימה תואר בשפה וספרות אנגלית באוניברסיטת באבש-בולאי, לאחר מכן התמקצעה ביחסי ציבור באוניברסיטת ג'ורג' וושינגטון וב-1999 סיימה דוקטורט בספרות צרפתית.
היא שימשה אחראית מחלקת התקשורת ויחסי הציבור במשרד הפנים של רומניה ב-1993 ו-1999.
מ-1994 ועד 1998 הייתה מזכירת העיתונות של שגרירות רומניה בוושינגטון.
בשנים 1999 - 2000 עבדה בארגון לביטחון ולשיתוף פעולה באירופה.
מ-2000 ועד 2004 הייתה היועצת למדיניות חוץ של נשיא רומניה יון איליאסקו במהלך כהונתו השנייה בתפקיד.
בשנת 2007 קיבלה פרס מטעם נשיא רומניה טראיאן בססקו.
ב-2008 מונתה לשגרירת רומניה באומות המאוחדות במקום מיכניה מוטוק, היא האישה הראשונה לכהן בתפקיד זה.
סימונה זאזה (באיטלקית: siˈmoːne dˈdzaddza, נולד ב-25 ביוני 1991) הוא כדורגלן איטלקי, המשחק בעמדת החלוץ בטורינו בהשאלה ממועדון הכדורגל ולנסיה ובנבחרת איטליה.
סימונה זאזה התחיל את הקריירה המקצועית שלו באטאלנטה בשנת 2008.
ב־2010, זאזה עבר לסמפדוריה, ממנה הושאל ליובה סטאביה, ויארג'יו ואסקולי.
בשנת 2013, הוא עבר לססואלו.
ממנה עבר ליובנטוס ב־2015, איתה ניצח את הליגה האיטלקית, הגביע האיטלקי והסופר קאפ האיטלקי.
זאזה שיחק את משחקו הראשון בנבחרת האיטלקית בשנת 2014 וייצג את הנבחרת ביורו 2016.
ביולי 2010, עבר זאזה לסמפדוריה בחוזה של 4 שנים.
זאזה שיחר בשני משחקים בלבד במדי הקבוצה, בהם נכנס כמחליף נגד פיורנטינה וגנואה ולא הבקיע.
ב־14 ביולי 2011 הושאל זאזה ליובה סטאביה לעונה אחת מסמפדוריה.
זאזה שיחק בארבעה משחקים במדי הקבוצה, ללא אף שער.
בסוף העונה זאזה חזר לסמפדוריה.
ב־7 בינואר 2012 הושאל זאזה לויארג'יו לחצי עונה מסמפדוריה.
זאזה הרשים במדי הקבוצה והבקיע 11 שערים ב-18 משחקים.
ב-30 ביוני הושאל זאזה לאסקולי לעונה אחת מסמפדוריה.
זאזה שיחק בשלושים וחמישה משחקים במדי הקבוצה והבקיע 18 שערים וסיים במקום השישי בטבלת כובשי הליגה.
ב־9 ביולי 2013, יובנטוס רכשה את זאזה ב-3.5 מיליון יורו מסמפדוריה.
בזמן שהוא היה שייך ליובנטוס, זאזה שיחק אצל ססואלו, ששילמה על החוזה שלו בסך 2.5 מיליון יורו.
ב־1 בספטמבר 2013, זאזה הבקיע את שערו הראשון בליגה האיטלקית בהפסד 1–4 של קבוצתו נגד ליבורנו.
בסך הכל, כבש זאזה במדי הקבוצה 20 שערים ב־64 משחקים.
ב-20 ביוני 2014 ססואולו רכשה את זאזה מיובנטוס ב־7.5 מיליון יורו.
יובנטוס החזיקה באופציית רכישה מחדש של זאזה עבור 15 מיליון יורו עד 30 ביוני 2015, לאחר התאריך אופציית הרכישה עלתה ל־18 מיליון יורו עד התאריך 30 ביוני 2016.
יובנטוס מימשה ב־7 ביולי 2015 את אופציית הרכישה של זאזה ב־18 מיליון יורו מססואולו.
דווח כי חזרתו של דומניקו ברארדי לססואלו עבור 10 מיליון יורו הייתה חלק מהעסקה.
זאזה כבש במדי הקבוצה 4 שערים ב־19 הופעות.
ב־28 באוגוסט 2016, ווסטהאם הודיעו על השאלתו של זאזה מיובנטוס לחצי עונה עבור 5 מיליון יורו.
זאזה ערך 11 הופעות במדי הקבוצה (8 משחקי ליגה ו-3 משחקי גביע) ללא אף שער.
ב־15 בינואר 2017, זאזה הושאל מיובנטוס לולנסיה עבור 2 מיליון יורו.
ב-20 משחקים זאזה הבקיע 6 שערים.
ב־10 באפריל, באותה העונה, זאזה נרכש בידי ולנסיה בחוזה עד 2021 עבור 16 מיליון יורו ו-2 מיליון בבונוסים שונים.
בעונה לאחר מכן, זאזה שיחק בקבוצה בשלושים ושלושה והבקיע 13 שערים.
ב־17 באוגוסט 2018, הוא הושאל לטורינו מולנסיה עבור 2 מיליון יורו עם אופציית רכישה בסוף העונה עבור 12 מיליון יורו.
זאזה ייצג את נבחרת איטליה עד גיל 16, עד גיל 17, עד גיל 19 ובנבחרת הבוגרת.
ב־31 באוגוסט 2014, זאזה נבחר לייצג את נבחרת איטליה הבוגרת של אנטוניו קונטה למשחק ידידות נגד הולנד ולמשחק הראשון ביורו 2016 נגד נורווגיה.
ב־4 בספטמבר, זאזה שיחק את משחקו הראשון בנבחרת איטליה ופתח בהרכב.
הסופר קאפ האיטלקי: שנת 2015
סימונה בראון-זיבקובסקה היא שחקנית אנגלייה.
בראון-זיבקובסקה נולדה בעיר סקופיה שבמקדוניה הצפונית.
מוצאה מעורב ממקדוניה ומסנט מארטן שבקריביים.
ב-2001 עברה עם משפחתה לגור בממלכה המאוחדת.
בראון הופיעה במיני-סדרות טלוויזיה כגון בתפקיד גאיה בסדרה "כיסא פנוי", ובתפקיד גרייס בסדרה "מנהל הלילה".
ב-2016 שיחקה בתפקיד פיית' בסדרה "HIM", ובתפקיד רוז בסדרה הבריטית-אמריקאית "Guilt".
עוד בטלוויזיה הופיעה ברימייק של המיני-סדרה "שורשים", ובדרמה "Murdered by My Boyfriend".
ב-2018 שיחקה בתפקיד ראשי, טס, בסדרה "נשקי אותי קודם" של ערוץ 4 / נטפליקס.
באוגוסט 2019 פורסם שבראון לוהקה לתפקיד לואיז בסדרת המותחן הפסיכולוגי "מאחורי עיניה" של נטפליקס.
שנה סדרה שם באנגלית תפקיד הערות 2013 Run נערה בת עשרה סדרת טלוויזיה (פרק אחד)2014 Murdered by My Boyfriend קים סרט טלוויזיהקוסמים נגד חייזרים Wizards vs.
סימונה אינזאגי (באיטלקית: Simone Inzaghi, נהגה "אינצאגי"; נולד ב-5 באפריל 1976) הוא כדורגלן עבר ומאמן כדורגל איטלקי המאמן כיום את קבוצת אל-הילאל מליגת העל הסעודית.
אינזאגי החל לשחק כדורגל מקצועי בשנת 1993 במועדון עיר הולדתו, פיאצ'נצ'ה.
הוא לא זכה להופיע בשום מסגרת עם הקבוצה הראשונה באותה עונה.
בשנה שלאחר מכן, הוא הושאל לקארפי מהליגה פרו (הליגה השלישית באיטליה) את שער הבכורה בקריירה כבש בעונת 1995/1996, כשהושאל לנובארה מהליגה הרביעית.
אחרי שני מצבי הלוואה נוספים, אצל לומזנה וברסקלו, אינזאגי חזר לפיאצ'נצ'ה עמה שיחק בסרייה א' בעונת 1998/1999 שתהיה הראשונה שלו בליגה הבכירה של הכדורגל האיטלקי.
הוא כבש 15 שערים ב-30 משחקים, נתונים אלו גרמו ללאציו להחתים את אינזאגי בתום אותה עונה.
למרות תחרות קשה בעמדת החלוצים בלאציו, מדיניות הרוטציה של המאמן סוון-יוראן אריקסון עזרו לו להופיע ב-22 מתוך 34 משחקי הקבוצה בסרייה א' בעונת 1999/2000 המוצלחת של לאציו כשאינזאגי מבקיע שבעה שערים.
בעונה זו זכתה לאציו בדאבל המקומי, אליפות איטליה, גביע איטלקי.
העונה המוצלחת של הקבוצה באה לידי ביטוי גם במסגרת ליגת האלופות, כאשר לאציו הגיעה עד לשלב רבע הגמר כשאינזאגי כובש 9 שערים ב-11 משחקים (כולל ארבעה במשחק בודד מול מארסיי ב-14 במרץ 2000, תוך שהוא משווה בכך שיא שהיה שייך למרקו ואן באסטן מאז 1992).
העונות שלאחר מכן לא כל כך הצליחו, אבל אינזאגי אכן עזר ללאציו לזכות בקופה איטליה פעם נוספת בעונת 2003/2004. בספטמבר של אותה שנה האריך אינזאגי את חוזהו במועדון עד יוני 2009. אינזאגי בילה את המחצית השנייה של עונת 2004/2005 עם סמפדוריה, במסגרת חילופי שחקנים עם המועדון.
הוא חזר ללאציו לקראת עונת 2005/2006. לאחר שהופיע רק 12 פעמים בעונה זו במדי לאציו, בעונה שלאחר מכן הצטרף אינזאגי בהשאלה לאטאלנטה.
גם באטאלנטה לא הרבה לשחק והופיע רק 19 פעמים בשתי עונות ולא כבש ולו פעם אחת.
אינזאגי חזר ללאציו לקראת עונת 2008/2009 אף על פי שלא היה בתוכניותיו של המאמן דליו רוסי.
אינזאגי עשה את הקאמבק שלו בקבוצה בניצחון בגביע 0–2 על קבוצתו לשעבר, אטאלנטה.
העונה תסתיים בכך שלאציו תזכה בקופה איטליה, הזכייה השלישית של אינזאגי בגביע, אף על פי שלא שותף במשחק הגמר.
בסרייה א', ביצע אינזאגי את הופעתו הראשונה באוקטובר כאשר נכנס כמחליף וכעבור שתי דקות כבש את שער השוויון מול לצ'ה במשחק שהסתיים ב-1-1. היה זה השער הראשון שלו בסרייה א' מאז ספטמבר 2004. בעונה זו הופיע רק ב-12 משחקים על פני שנתיים, ובחר לפרוש בקיץ 2010 בגיל 34.
אינזאגי שיחק שלוש פעמים במדי נבחרת איטליה, כולם במסגרת משחקי ידידות.
ההופעה הראשונה שלו באה תחת המאמן דינו זוף ב-29 במרץ 2000, בהפסד 0–2 בחוץ מול ספרד בברצלונה.
הוא נכנס כמחליף בדקה ה-60 ושיתף פעולה עם אחיו הגדול, פיליפו.
הוא ערך שתי הופעות נוספות עבור ארצו תחת המאמן ג'ובאני טראפאטוני, בניצחון 0–1 על אנגליה בטורינו ב-15 בנובמבר בהמשך אותה שנה והופעה נוספת ב-0–0 נגד רומניה באנקונה, ב-16 בנובמבר 2003.
לאחר פרישתו נשאר אינזאגי בצוות המועדון של לאציו ובשנים 2010–2016 אימן בקבוצות הילדים והנוער.
ב-3 באפריל 2016, הוא מונה למאמנה הזמני של הקבוצה הבוגרת לאחר עזיבתו של סטפאנו פיולי.
בתחילת עונת 2016/2017 הוחלף אינזאגי על ידי מרסלו בייאלסה.
עם זאת, לאחר עזיבתו של הארגנטינאי לאחר פחות משבוע מסיבות שאינן ברורות, נבחר אינזאגי לאמן את הקבוצה באופן קבוע.
הוא הוביל את הקבוצה למקום החמישי בליגה כמו גם לגמר הגביע האיטלקי, שם הפסיד ליובנטוס.
את עונת 2017/2018 החלה לאציו בהדרכתו של אינזאגי בזכייה בסופר קאפ האיטלקי עם ניצחון 2–3 על יובנטוס.
לאציו סיימה שוב במקום החמישי בסרייה א', כשהם מפספסים האפשרות להעפיל למוקדמות ליגת האלופות במשחק האחרון בעונה לאחר תיקו ביתי עם 2-2 עם אינטר.
בעונת 2018/2019 זכתה הקבוצה בגביע לאחר ניצחון 0–2 על אטאלנטה מה שהעניק לקבוצה מקום אוטומטי בליגה האירופית, בליגה סיימה הקבוצה רק במקום השמיני.
ב-22 בדצמבר 2019, אינזאגי זכה בפעם השנייה עם לאציו בסופר קאפ המקומי לאחר ניצחון 1–3 על יובנטוס.
את העונה בליגה, עונת 2019/2020, סיימה הקבוצה במקום הרביעי והעפילה לליגת האלופות.
ב-27 במאי 2021, לאחר חמש שנים בתפקיד, עזב אינזאגי את לאציו.
ב-3 ביוני 2021 מונה אינזאגי למאמנה של אינטר מילאנו במקומו של אנטוניו קונטה שזכה עם אינטר באליפות איטליה.
באותה עונה אינטר נאלצה למכור כמה משחקני מפתח כדי לאזן את הדוחות הכספיים אשרף חכימי נמכר לפריס סן ז'רמן תמורת 70 מיליון אירו ורומאלו לוקקאו נמכר חזרה לצ'לסי תמורת 115 מיליון אירו.
בנוסף אינטר איבדה באותה עונה את הקשר כריסטיאן אריקסן לאחר שהושתל בלבו קוצב לב בעקבות התמוטטות במהלך משחק במסגרת טורניר יורו 2020. למרות זאת אינזאגי רשם השגים מרשימים.
תחת הדרכתו בעונתו הראשונה כמנג'ר אינטר, אינזאגי זכה בסופר קאפ האיטלקי ב-12 בינואר 2022, ובקופה איטליה ב-11 במאי 2022, כשהביס את יובנטוס בתום הארכה בשני המקרים, בהתאמה 1–2 בסן סירו ו-2–4 באצטדיון אולימפיקו.
אינטר סיימה במקום השני בסרייה א', מרחק שתי נקודות מהיריבה העירונית מילאן, כשהיא הקבוצה ההתקפית הפורייה ביותר עם 84 שערים, ואת קמפיין ליגת האלופות בשמינית הגמר, כשהודחה על ידי ליברפול 1–2 בסיכום (הפסד 0–2) בסן סירו וניצחון 0–1 באנפילד).
גם בעונתו השנייה, אינזאגי הותיר חותם משמעותי ועל אף שאינטר סיימה את העונה במקום הרביעי בסרייה A, הוא זכה שוב בסופר קאפ האיטלקי והדריך את אינטר לזכייה נוספת בקופה איטליה.
אבל, אולי ההישג הבולט ביותר שלו היה להוביל את אינטר לגמר ליגת האלופות בפעם הראשונה מזה 13 שנים, לאחר ריצת שלב נוק-אאוט בלתי נשכחת שכללה ניצחון כפול על היריבה העירונית מילאן בחצי הגמר (3-0 בסיכום).
במשחק הגמר אינטר הפסידה 0–1 למנצ'סטר סיטי ב-5 בספטמבר 2023, אינזאגי האריך את חוזהו עם אינטר עד 2025.
ב-15 בינואר 2024, אינזאגי הגיע למקום השלישי בפרס מאמן השנה של פיפ"א לשנת 2023.
ב-3 ביוני 2025 פורסם כי אינזאגי יחתום על חוזה לשלוש שנים בקבוצת אל הילאל הסעודית, במסגרתו ירוויח 25 מיליון יורו נטו לעונה.
בכך הפך אינזאגי למאמן בעל השכר הגבוה ביותר בעולם, תוך שהוא עוקף את פפ גווארדיולה.
סימונה הוא אחיו הצעיר של פיליפו אינזאגי, כדורגלן עבר אף הוא ומאמן כדורגל בהווה.
פיליפו נחשב לאחד החלוצים הגדולים בהיסטוריה בכדורגל האיטלקי וזכה בכל התארים האפשריים באיטליה כולל ליגת האלופות וגביע העולם.
לסימונה אינזאגי שני בנים, טומאסו (נולד ב-29 באפריל 2001) שנולד ממערכת היחסים של סימונה עם השחקנית ומגישת הטלוויזיה אלסיה מרקוזי, ולורנצו (נולד ב-14 באפריל 2013) שנולד ממערכת היחסים של סימונה עם גאיה לוקארילו.
סימוני דה מאקידו דה אוליביירה (; נולדה ב-11 בפברואר 1938), ידועה גם בשם סימון דה אוליביירה, היא זמרת ושחקנית פורטוגזית.
במרוצת השנים, ייצגה אוליביירה את פורטוגל באירוויזיון פעמיים, ב-1965 וב-1969.
אוליביירה גדלה בליסבון, בירת פורטוגל, לאב בלגי ולאם פורטוגזית מסאו טומה ופרינסיפה.
בתקופת התיכון, החלה אוליביירה להופיע בקביעות במקהלת בית ספרה.
אוליביירה החלה לשיר באופן מקצועי בשלהי שנות החמישים.
ב-6 בפברואר 1965, ניצחה אוליביירה בקדם הפורטוגזי לאירוויזיון 1965, ונבחרה לשאת את הדגל מדינתה על בימת התחרות.
בערב התחרות, היא ביצעה את השיר "Sol de inverno", והגיעה למקום ה-13 עם נקודה אחת בלבד, שהוענקה מחבר השיפוט המונגאסקי.
אוליביירה ייצגה את פורטוגל פעם נוספת ב-1969, עם השיר "Desfolhada portuguesa", והגיעה למקום ה-15 עם ארבע נקודות.
לאחר האירוויזיון ייצגה אוליביירה את פורטוגל בפסטיבל OTI (המקבילה הלטינית לאירוויזיון), עם השיר "A tua espera".
היא הגיעה למקום ה-14 עם תשע נקודות.
במרוצת השנים חלתה אוליביירה פעמיים בסרטן השד.
סימונה גורן (נולדה ב-14 באוגוסט 1982) היא ספורטאית פאראלימפית ישראלית.
ייצגה את ישראל במשחקים הפאראלימפיים (טוקיו 2020).
גורן נולדה בשנת 1982 עם לקות ראייה.
את קריירת הספורט שלה החלה כאצנית למרחקים קצרים.
באחת מתחרויות הריצה הלאומיות שהשתתפה, הבחינה בה המאמנת לימור גולדברג, ששכנעה אותה להצטרף לנבחרת החתירה הלאומית.
תחילה, סירבה להצעה, כיוון שלא התמחתה בספורט ימי.
כחודש אחר כך נפצעה ברגלה בעת הכנות לתחרות ריצה מקומית.
היא רותקה למשך חודשים רבים, עד שהחליטה להסב את ענף המקצוע שלה לחתירה.
היא הצטרפה לנבחרת החתירה הלאומית של מדינת ישראל, לצד אחיה קליין, ברק חצור, שי לי מזרחי, מיכל פיינבלט, סלאח שהאין וההגאית מרלנה מילר.
בשנת 2021 השתתפה במשחקים הפאראלימפיים, בתחרות החתירה לרביעיות מעורבים.
גורן וקבוצתה העפילו לגמר לאחר שבמוקדמות א' הגיעו למקום השלישי ובמוקדמות ב' למקום השני, את הגמר סיימה קבוצת החתירה במקום השישי.
גורן היא דיאטנית במרכז לרפואת ספורט.
סימונה ארנסטדט (בשוודית: Simona Ahrnstedt; נולדה ב-10 בספטמבר 1967) היא פסיכולוגית קוגניטיבית התנהגותית שוודית, שהתפרסמה כסופרת.
ארנסטדט נולדה בפראג בירת צ'כיה.
בגיל צעיר היגרו הוריה לשוודיה.
היא הוסמכה כפסיכולוגית ועוסקת כמטפלת קוגניטיבית התנהגותית.
אך עיקר פרסומה בא לה מספריה, הנחשבים פופולריים בסוגת הספרות הרומנטית וספרות נשים .
ספריה הראשונים של ארנסטדט היו רומנים על רקע היסטורי.
ספריה תורגמו ליותר מ-20 שפות ובהן עברית.
ספריה של ארנסטדט ראו אור כטרילוגיות (להלן ניתן השם המקורי בשוודית מאחר שרוב ככל ספריה לא תורגם לעברית נכון ל-2021):
En enda natt, 2014 (ספר זה תורגם לעברית: עוד לילה אחד, תרגום (מאנגלית): סיון הרלינג, כנרת זמורה, 2019)
סימונה פונטקיו (באיטלקית: Simone Fontecchio; נולד ב-9 בדצמבר 1995) הוא כדורסלן איטלקי המשחק בדטרויט פיסטונס מליגת ה-NBA בעמדת הסמול פורוורד.
פונטקיו שיחק בקבוצת הנוער של וירטוס בולוניה, וזכה איתה באליפות איטליה עד גיל 17 ב-2011/12 ועד גיל 19 באותה שנה וב-2012/13.
פונטקיו עלה מהקבוצה עד גיל 19 של בולוניה לקבוצה הבוגרת מליגת העל האיטלקית ב-2012/13, ושיחק לסירוגין בין שתי הקבוצות במהלך העונה.
לאחר קריירת נוער פעילה והופעת בכורה מקצוענית בגיל 17 בלבד, דובר על כך שהוא ייסע לארצות הברית לשחק בתיכון ואחר כך במכללות, אולם הוא נשאר נאמן לווירטוס וחתם על חוזה ל-5 שנים.
לאחר שנבחר פעמיים להשתתף במשחק האולסטאר של הליגה (2014 ו-2015), הוא נבחר לשחקן הטוב ביותר מתחת לגיל 22 במאי 2015. באותה עונה גם השתתף לראשונה בפלייאוף, כשהוא קולע 10.3 נקודות וקוטף 3.3 ריבאונדים למשחק כשווירטוס הודחה על ידי מחזיקת התואר אולימפיה מילאנו.
פונטקיו הכריז על השתתפותו בדראפט ה-NBA 2015, שנתיים לפני שהיה כשיר אוטומטית ב-2017. הוא השתתף באימון דראפט עם בוסטון סלטיקס ביוני 2015, אך הסיר את מועמדותו ב-16 ביוני 2015.
לאחר עונת 2018/19 לא טובה עם אולימפיה מילאנו, בה שיחק בממוצע רק 0:48 דקות ביורוליג ו-2.8 דקות בליגה האיטלקית, פונטקיו היה אמור לחזור לבולוניה, אך החוזה לא נחתם לבסוף.
ב-18 ביולי 2019 חתם פונטקיו ברג'יו אמיליה מהליגה האיטלקית.
ב-7 ביולי 2020 חתם פונטקיו באלבה ברלין מהבונדסליגה והיורוליג.
ב-9 ביולי 2021, פונטקיו חתם על חוזה לשלוש שנים בסאסקי בסקוניה מליגת העל הספרדית והיורוליג.
ב-27 ביולי 2022 חתם פונטקיו לשנתיים ביוטה ג'אז.
פונטקיו שיחק בנבחרות הצעירות של מאז אליפות אירופה עד גיל 16 2011 (מקום 10).
מאז, הוא שיחק עם הנבחרת עד גיל 18 באליפות אירופה 2012 (מקום 7) ובאליפות אירופה 2013 (מקום 10, מלך הסלים של איטליה) ונבחרת העתודה באליפות אירופה 2014 (מקום 10).
פונטקיו השתתף בטורניר הכדורסל באולימפיאדת טוקיו (2020) עם נבחרת איטליה הבוגרת, והגיע לרבע הגמר.
הוא היה הקלע המוביל בניצחון 92–82 על , קלע 20 נקודות, לקח 4 ריבאונדים, חילק 2 אסיסטים וחטף 3 כדורים.
הוא גם היה השחקן המצטיין של איטליה במשחק, עם מדד יעילות של 21. הוא שוב היה הקלע המוביל בהפסד של איטליה 83–86 למדליסטית הארד , עם 22 נקודות.
במשחק השלישי והאחרון בשלב הבתים ניצחה איטליה את 80–71, ופונטקיו השתווה לאלסנדרו פאג'ולה בראשות טבלת האסיסטים.
איטליה הפסידה 75–84 לזוכת מדליית הכסף ברבע הגמר.
במשחק זה, פונטקיו היה הקלע המוביל עם 23 נקודות.
עד תום הטורניר הוא הוזכר בין השחקנים ש"צריכים להיות על הרדאר של ה-NBA".
אמו מאלי פומילי שיחקה כדורסל באיטליה וזכתה בשני תארים אירופיים עבור ויצ'נצה, והוא מזכיר אותה כבעלת השפעה בבחירת הקריירה שלו.
אביו דניאל היה רץ משוכות מקצועי, וסבו שלו היה שחקן כדורסל, וכך גם אחיו הגדול לוקה ששיחק בחטיבות הנמוכות לאחר שגדל גם הוא בנוער של וירטוס.
פונטצ'יו עבר לבולוניה מעיר הולדתו פסקארה בגיל 14, והתגורר במגורים משותפים עם שחקני נוער אחרים של וירטוס.
סימונה מולינארי (; נולדה ב-23 בפברואר 1983) היא זמרת ג'אז איטלקייה.
השתתפה בפסטיבל סן רמו בשנת 2009, והגיעה למקום השלישי עם השיר "Egocentrica".
זמן קצר לאחר מכן הוציאה אלבום אולפן בעל אותה שם, שהגיע למקום ה-75 במצעד האלבומים האיטלקי.
שנה פרס מועמדות עבודה תוצאה2009פרסי מוגולהמילים הכי טובות"Egocentrica"2009פרסי לוונציהתגלית השנהEgocentrica2010פרסי וינד מיוזיקפרס הכישרון הצעירעצמה2010פרסי לוונציהפרס הג'אזעצמה
סימונה פפונדי (באיטלקית: Simone Pafundi; נולד ב-17 באוגוסט 2005 במונפאלקונה שבאיטליה) הוא כדורגלן איטלקי המשחק בעמדת הקשר ההתקפי בקבוצת סמפדוריה, בהשאלה מאודינזה.
פפונדי גדל במחלקות הנוער של UFM מונפאלקונה ואודינזה.
ב-22 במאי 2022 ערך את הופעת הבכורה שלו בקבוצה הבוגרת של אודינזה, בניצחון 4-0 על סלרניטנה במסגרת המחזור ה-38 והאחרון בסרייה א' לעונת 2021/2022.
ב-16 בנובמבר 2022 ערך פפונדי את הופעת הבכורה שלו בנבחרת איטליה, בניצחון 3-1 על נבחרת אלבניה במשחק ידידות.
סימונה הלפרין (נולדה ב-1969) היא דיפלומטית ישראלית המכהנת כשגרירת ישראל ברוסיה.
הלפרין נולדה בריגה, לטביה, היא גדלה בלנינגרד עד עלייתה לישראל ב-1976.
בתיכון למדה בבית הספר הריאלי בחיפה.
בשנת 1991 סיימה תואר ראשון בכלכלה ומנהל עסקים כעתודאית באוניברסיטת חיפה.
בצה"ל שרתה כקצינת כלכלה ותקציבים בחיל החינוך.
בשנת 2001 סיימה תואר שני בהצטיינות במשפטים ומנהל ציבורי מהאוניברסיטה העברית בירושלים.
בשנת 1993 הצטרפה למשרד החוץ הישראלי.
בין 1996 ל-1999 שימשה כסגנית שגריר בקזחסטן ובדרום קוריאה.
בין 2002 ל-2006 שימשה כיועצת לפרלמנט האירופי בנציגות הישראלית לאיחוד האירופי.
בין 2007 ל-2010 שימשה כמנהלת מחלקת ארגונים בינלאומיים וזכויות אדם במשרד החוץ הישראלי.
בין השנים 2010–2015 עמדה בראש המשרד לכלכלה ותרבות ישראל בטאיפיי, הנציגות הדיפלומטית הבלתי רשמית של ישראל בטאיוואן.
בין השנים 2017 עד 2019 כיהנה כשגרירת ישראל בסינגפור וכשגרירה לא־תושבת במזרח טימור.
בין השנים 2020 ל-2022 הייתה סמנכ"לית אירואסיה וחבל הבלקן במשרד החוץ הישראלי.
במאי 2023 נבחרה הלפרין לכהן כשגרירת ישראל ברוסיה.
היא נכנסה לתפקידה בדצמבר 2023.
בפברואר 2024 התראיינה לעיתון קומרסאנט ושם טענה בין השאר כי "מוסקבה פורסת שטיחים לאנשי חמאס" מה שגרר שיחת נזיפה במשרד החוץ הרוסי.
נשואה לצפריר הלפרין ואם לחמישה.
הלפרין זכתה בפרס "עובד מצטיין" הן בשנת 1998 בשגרירות ישראל בסיאול והן בשנת 2000 על חלקה בניהול ביקור האפיפיור יוחנן פאולוס השני בישראל.
"סימונה מדימונה" הוא שיר שנכתב באמצע שנות ה-50 של המאה ה-20 והיה ללהיט בזמנו.
את המילים לשיר כתב חיים שלמוני, את הלחן כתב שלמה וייספיש והוא בוצע לראשונה על ידי הזמר ישראל יצחקי.
את הרעיון לשיר הגה ישראל יצחקי כשהיה בדרכו מהופעה בים המלח.
מחשש מהתקפת פדאיונים, הוא והנהג שלו עצרו ביישוב החדש דימונה, ונכנסו לאחד הצריפים הקטנים שהוקמו לעולים ממרוקו.
לאחר שהסבירו לבעל הבית מה הביא אותם אליו, שמע אותו יצחקי קורא אל מעבר לקיר: "סימונה, תביאי שמיכה לארטיסט".
למחרת היום פנה אליו העיתונאי חיים שלמוני, שגם חרז שירים כתחביב, וביקש ממנו רעיון לשיר.
יצחקי ביקש ממנו "תכתוב על סימונה מדימונה".
שלמוני כתב את השיר תוך זמן קצר, וכעבור כמה ימים נכתב גם הלחן.
השיר הפך ללהיט גדול בסוף שנות ה-50 ותחילת שנות ה-60 וסייע בפרסום שמה של העיר דימונה.
בתוכנית שישי בגאון שצולמה בדימונה בשנת 2005, התגלע ויכוח בין שתי נשים בשם סימונה, סימונה ביסמוט וסימונה תורג'מן, באשר לשאלה מי משתיהן היוותה את ההשראה לשיר.
סגן ראש עיריית דימונה לשעבר יוסי עזריאל טען כי סימונה ביסמוט היא גיבורת השיר, שכן סימונה תורג'מן עלתה לארץ בשנת 1958 ואילו השיר יצא קודם לכן.
לשיר היו ביצועים רבים במהלך השנים: הצמד רן ונמה, שמשון בר-נוי, ריקה זראי, ישראל יצחקי, להקת איילון, להקת הגרובטרון, דקלון, חיים משה, יהודית רביץ והצמד עופר לוי ולאה לופטין.
רב המכר "שום גמדים לא יבואו" של הסופרת שרה שילה, תורגם להולנדית כ"Heij Simona van Dimona" ("היי סימונה מדימונה")
"סימונה" הוא שמו של בר-קפה מדברי בפאתי דימונה שהקימו בני זוג תושבי העיר על שם השיר.
המרקיד מוטי אלפסי, יליד העיר דימונה, יצר ריקוד מעגל ל"סימונה מדימונה".
סימונה צ'רזואולו (באיטלקית: Simone Cerasuolo; נולד ב-22 ביוני 2003) הוא שחיין איטלקי, אלוף עולם (סינגפור 2025), זוכה מדליית ארד באליפות עולם בבריכת 25 מטר (מלבורן 2022), סגן אלוף אירופה (רומא 2022) וסגן אלוף אירופה בבריכת 25 מטר (אוטופן 2023) במשחה ל-50 מטר חזה.
בנוסף, אלוף עולם בבריכת 25 מטר (מלבורן 2022) במשחה שליחים 4x50 מטר מעורב, סגן אלוף עולם בבריכת 25 מטר (מלבורן 2022) במשחה שליחים 4x50 מטר מעורב משולב, ופעמיים זוכה מדליית ארד באליפות עולם בבריכת 25 מטר (מלבורן 2022 ובודפשט 2024) במשחה שליחים 4x100 מטר מעורב.
באליפות אירופה לנוער שנערכה ברומא שבאיטליה ביולי זכה במדליית זהב במשחה ל-50 מטר חזה בתוצאה של 27.29 שניות, ובמדליית ארד במשחה ל-100 מטר חזה בתוצאה של 1:01.56 דקות.
באליפות העולם שנערכה בבודפשט שבהונגריה ביוני סיים במקום חמישי במשחה ל-50 מטר חזה בתוצאה של 26.98 שניות.
באליפות אירופה שנערכה ברומא זכה במדליית כסף במשחה ל-50 מטר חזה בתוצאה של 26.95 שניות, אחרי בן ארצו ניקולו מרטיננגי שקבע שיא איטליה חדש (26.33 שניות), ולפני לוקאס מאצראט מגרמניה (27.11 שניות).
בנוסף, סיים במקום שישי במוקדמות המשחה ל-100 מטר חזה בתוצאה של 1:00.51 דקות, אך לא העפיל לחצי גמר המשחה בשל הגבלת משתתפים למדינה.
באליפות העולם בבריכת 25 מטר שנערכה במלבורן שבאוסטרליה בדצמבר זכה במדליית ארד במשחה ל-50 מטר חזה בתוצאה של 25.68 נקודות, אחרי ניק פינק מארצות הברית (25.38 שניות) וניקולו מרטיננגי (25.42 שניות).
בנוסף, זכה במדליית זהב במשחה שליחים 4x50 מטר מעורב, במדליית כסף במשחה שליחים 4x50 מטר מעורב משולב, ובמדליית ארד במשחה שליחים 4x100 מטר מעורב, לאחר ששחה בשלב המוקדמות של כל משחה.
באליפות העולם שנערכה בפוקואוקה שביפן ביולי סיים במקום תשיעי במשחה ל-50 מטר חזה בתוצאה של 27.07 שניות.
באליפות אירופה עד גיל 23 שנערכה בדבלין שבאירלנד באוגוסט זכה במדליית זהב במשחה ל-50 מטר חזה בתוצאה של 26.94 שניות.
באליפות אירופה בבריכת 25 מטר שנערכה באוטופן שברומניה בדצמבר זכה במדליית כסף במשחה ל-50 מטר חזה בתוצאה של 25.83 שניות, אחרי ניקולו מרטיננגי (25.66 שניות) ולפני אמרה סקצ'י מטורקיה (25.90 שניות).
בנוסף, סיים במקום חמישי במשחה ל-100 מטר חזה בתוצאה של 56.89 שניות.
באליפות העולם שנערכה בדוחה שבקטר בפברואר סיים במקום שישי במשחה ל-50 מטר חזה בתוצאה של 26.93 שניות.
באליפות העולם בבריכת 25 מטר שנערכה בבודפשט בדצמבר זכה במדליית ארד במשחה שליחים 4x100 מטר מעורב, לאחר ששחה בשלב המוקדמות של המשחה.
בנוסף, סיים במקום רביעי במשחה ל-50 מטר חזה בשיא אישי חדש של 25.62 שניות, במקום חמישי במשחה שליחים 4x50 מטר מעורב משולב בתוצאה של 1:36.80 דקות, ובמקום 11 במשחה ל-100 מטר חזה בתוצאה של 56.94 שניות.
באליפות העולם שנערכה בסינגפור ביולי-אוגוסט זכה במדליית זהב במשחה ל-50 מטר חזה בתוצאה של 26.54 שניות, לפני קיריל פריגודה מרוסיה שהשתתף כאתלט נייטרלי מורשה ב' (26.62 שניות) ושין האיאנג מהרפובליקה העממית של סין (26.67 שניות).
בשלב המוקדמות של המשחה קבע שיא אישי חדש של 26.42 שניות.
סִימֶטְרִיָּה (בכתיב מלא תקין: סימטרייה; מיוונית: συμμετρεῖν – למדוד ביחד)
בשפה היום-יומית מתארת תחושה של פרופורציה, יופי, הרמוניה ושיווי משקל, או מושג מתמטי מדויק, שמשתמשים בו במסגרת החוקים של מערכות פורמליות, כגון גאומטריה ופיזיקה לתאר בדרך כלל אובייקט שאינו משתנה תחת כמה טרנספורמציות.
מכיוון שיש קשר בין שתי המשמעויות, הן נדונות יחד בערך זה.
ההפך של סימטריה הוא אסימטריה.
הסימטריה הידועה ביותר היא סימטריה גאומטרית.
לרוב, עצם גאומטרי נחשב סימטרי אם קיימת איזומטריה המשמרת אותו במקום.
לדוגמה, למעגלים וכדורים יש מספר אינסופי של איזומטריות שיעבירו אותם לעצמם, למשל סיבוב סביב מרכזם.
יש מספר סוגי סימטריה במישור, כל אחד מתקשר לסוג שונה של איזומטריה:
סימטריה סיבובית, שבה הצורה נשמרת תחת סיבוב סביב נקודה קבועה.
בהרבה מאוד מקרים, אם חוזרים על הסיבוב הנ"ל מספר פעמים, מקבלים את העתקת הזהות.
דוגמאות לסימטריות סיבוביות הן הדגל של האי מאן, צלב קרס ומגן דוד, להם סדרי סימטריה מסדר 6,4,3 בהתאמה.
סימטרית שיקוף, שבה ניתן להעביר ישר שמחלק את הצורה ל-2 חלקים שהן צורות מראה אחת של השנייה.
דוגמאות לכך הן מצב הפתיחה של משחק שחמט, האדם הוויטרובי ומשולשים שווי-שוקיים.
סימטרית הזזה, שבה הגוף נשמר תחת הזזת המישור לכיוון כלשהו.
סימטריות כאלו ניתן למצוא במבנים מחזוריים אינסופיים דוגמת סריגי בראבה או ריצוף מחזורי של שטח באריחים זהים.
שיקוף של מישור ביחס לישר הוא העתקה שמעבירה כל נקודה לנקודה הנמצאת במרחק שווה מהישר, כך שהקו המחבר ביניהן מאונך לישר (כלומר הישר הוא אנך אמצעי שלו).
את הישר מכנים ציר הסימטריה.
הנקודות שעל הישר עצמו נשארות במקומן.
זוהי הפעולה המתקבלת כאשר מתבוננים במישור דרך מראה המוצבת על הישר הקבוע.
לדוגמה, שיקוף ביחס למראה מאונכת יעביר את האות גימל לאות זין (בכתב יד), וישאיר ללא שינוי את האותיות שין או חית.
שיקוף היא העתקה שומרת מרחקים.
השיקוף מתאפיין בכך שהוא העתקה שומרת מרחקים מסדר 2, כלומר, הפעלת השיקוף פעמיים, ביחס לאותו ישר, מחזירה את המרחב לקדמותו.
בדומה לזה, הפעלה של שני שיקופים ביחס לישרים מקבילים מהווה הזזה בכיוון המאונך לישרים ובאורך הכפול מהמרחק ביניהם, ואילו הפעלה זו של שני שיקופים ביחס לישרים נחתכים הוא סביב סיבוב של המישור ביחס לנקודת החיתוך שלהם ובזווית כפולה מהזווית ביניהם.
כל איזומטריה של המישור ניתנת להגדרה כהרכבה של עד שלושה שיקופים ובהזזה נוכל לקבל צורה.
בניגוד לסיבוב והזזה, השיקוף היא פעולה הופכת אוריינטציה, כלומר את כיוון העצמים.
לדוגמה, אם נתון משולש שסדר קודקודיו הם ABC בכיוון השעון, אז הוא יעבור למשולש 'A'B'C שסדר קודקודיו נגד כיוון השעון.
חבורות רבות הן תמורות על איברי קבוצה מסיימת, תחת התנאי שהפעולה משמרת מספר תכונות.
דוגמאות לכך הן החבורה הדיהדרלית, חבורת איזומטריות וחבורת ההעתקות פרויקטיביות.
עבור מבנה מתמטי, חבורת הסימטריות היא למעשה חבורת האוטומורפיזמים של המבנה.
באמנות החזותית משמשת הסימטריה עיקרון מרכזי בארגון הקומפוזיציה.
היא מתבטאת בסידור מאוזן של אלמנטים חזותיים, כגון צורות, צבעים וקווים, ותורמת ליצירת תחושה של סדר, הרמוניה ויציבות.
הסימטריה באמנות קשורה גם להתבוננות בדפוסים סימטריים מן הטבע, כגון מבנה גוף האדם, צמחים, בעלי חיים ותופעות גאומטריות טבעיות.
דפוסים אלה שימשו לאורך ההיסטוריה מקור השראה לאמנים, אשר שילבו אותם ביצירותיהם באופן ריאליסטי או מופשט.
סימטריית שיקוף נפוצה בפיסול, בציור ובאדריכלות, ולעיתים נקשרת לתפיסות של שלמות ואידיאליות, במיוחד באמנות קלאסית ודתית.
סימטריה רדיאלית וחזרתית מופיעות ביצירות דקורטיביות, כגון מנדלות, פסיפסים ודגמים גאומטריים.
באמנות המודרנית והעכשווית נעשה לעיתים שימוש בסימטריה מקורבת או בשבירת סימטריה, על מנת ליצור מתח חזותי, תנועה או ביטוי אישי.
בדיאלוג טימאוס משווה אפלטון את חמשת הפאונים האפלטוניים לארבעת היסודות וליקום.
בהתאמה זו, היקום מתאים לתריסרון, שהוא הקרוב ביותר בצורתו לכדור, שהוא "המושלמת בין הצורות והדומה ביותר לעצמה".
כל הפאונים האפלטוניים סימטריים, אבל הכדור נחשב בעיני אפלטון ליותר סימטרי מהם, משום שיש אינסוף דרכים להעתיק אותו אל עצמו.
סימטריה היא מושג מרכזי בענף הפילוסופי אסתטיקה.
למולקולות כיראליות, היינו סימטריות, יכול להיות תפקוד שונה לחלוטין במערכות ביולוגיות, לעיתים הגוף יודע לנצל רק צורת מראה אחת של מולקולה, לעומת השנייה.
פעולת סימטריה, המשאירה מולקולה ללא שינוי, כלומר, באוריינטציה זהה למקורית, נקראת פעולת זיהוי (המושג אוריינטציה זהה אינו זהה למושג אוריינטציה שקולה).
כאשר מסובבים את ציר C2 פעם אחת, אז מתקבלת אוריינטציה שקולה, ורק הסיבוב השני ייתן אוריינטציה זהה.
ציר C3 בסיבוב °120 סביב ציר יתן לנו אוריינטציה שקולה למקורית, כך גם סיבוב ב-°240, ורק הסיבוב השלישי סביב ציר המולקולה תוביל לזהות.
אי פעולה אף היא זהות: אם אין משנים את מצבה של מולקולה, הרי ברור שהוא נשאר כפי שהיה.
אפשר לסובב מולקולות במגמת השעון ונגד מגמת השעון.
למשל, פעולות C3 במגמת השעון ונגד מגמת השעון נותנות אוריינטציות שקולות, אך לא זהות.
בפיזיקה המודרנית נעשה שימוש רב בסימטריות.
כאשר קיימת סימטריה מסוימת למערכת פיזיקלית ניתן ללמוד מכך רבות על התכונות של אותה המערכת.
הדוגמה החשובה ביותר לכך היא משפט נתר לפיו כל סימטריה גוררת חוק שימור בקואורדינאטה הצמודה.
לדוגמה, סימטריה של חוקי הפיזיקה בזמן גוררת את חוק שימור האנרגיה.
הסימטריה המרחבית היא כלי מאוד חשוב בקריסטלוגרפיה, בה מטפלים לרוב בגבישים בעלי מבנה מחזורי (חתיכות גדולות של סריגי בראבה או סריג בראבה עם בסיס).
נושא הסימטריות התגלה כחשוב ביותר גם בפיזיקה של חלקיקים אלמנטריים, כאשר יובל נאמן ומארי גל-מאן גילו שאם מסדרים קבוצה מסוימת של חלקיקים לפי התכונות שלהם מקבלים מבנה של חבורה.
יש קשר בין הסימטריות של חבורה זו למבנה המרחב-זמן.
במסגרת תורת המיתרים נידון גם הנושא של סימטריית-על.
יוג'ין ויגנר זכה בפרס נובל על "תרומתו לתאוריה של גרעין האטום והחלקיקים הבסיסיים ובייחוד התגלית והיישום של עקרונות הסימטריה הבסיסיים".
הסימטריה בגאולוגיה קיימת בתחום הסטרוקטורלי (מבני) בכל הקשור למבנים כמו אנטיקלינה או סינקלינה.
הם יכולים להיות בעלי מבנה סימטרי – שהמדרונות שלהם משני צידי הקמר או הקער הם סימטריים, או אסימטריים.
סימטריה לרוב נתפסת כדוגמה לאסתטיקה וליופי, ולכן בניינים, קומפוזיציות, פסלים וגנים לרוב נעשים בצורה סימטרית.
באדריכלות של העת העתיקה וימי הביניים הייתה שאיפה לבנות מבנים סימטריים, כאשר הסימטריה העיקרית היא סימטריית שיקוף ימין-שמאל.
יש חוקרים הטוענים שהסימטריה בכנסיות ימי הביניים הייתה רק מקורבת ובכוונה נשתלו בה פגמים קטנים כדי להעביר מסר שרק אלוהים מושלם.
האמנות המודרנית דווקא אינה דוגלת תמיד בסימטריה.
כך, למשל, לה קורבוזיה, מהאדריכלים הנודעים של המאה ה-20, טען כי "הסימטריה היא ההרמוניה של העניים", והעדיף את השימוש ביחס הזהב.
סימור מיין , משורר יהודי-קנדי בלשון האנגלית, מתרגם, עורך, מורה ומרצה.
סימור מיין הוא מהבולטים מהדור השני של משוררים יהודים-קנדים בלשון האנגלית, שהידוע שבהם הוא לאונרד כהן.
השלים לימודיו באוניברסיטת מקגיל ובאוניברסיטת קולומביה הבריטית.
משמש כפרופסור לאנגלית ולספרות אנגלית באוניברסיטת אוטווה.
בילדותו שמע ודיבר ביידיש, ולימים תרגם משירת היידיש לאנגלית.